Proiect
Regulamentul privind controlul extern al calităţii activităţii de audit
1.Dispoziţii generale

1.1. Regulamentul privind controlul extern  al  calităţii activităţii de audit (în continuare – Regulament) determină modul de organizare şi funcţionare a sistemului de control extern  al calităţii activităţii de audit.

1.2. Prezentul Regulament este elaborat în conformitate cu:

– Legea nr.61–XVI din 16 martie 2007 privind activitatea de audit (Monitorul Oficial al Republicii Moldova, 2007, nr.117–126, art.530);

– Legea nr.451–XV din 30 iulie 2001 privind licenţierea unor genuri de activitate (Monitorul Oficial al Republicii Moldova, 2001, nr.108, art.836);

– Legea nr.793–XIV din 10 februarie 2000 a contenciosului administrativ (Monitorul Oficial al Republicii Moldova, nr.57–58, art.375);
– Regulamentul Consiliului de supraveghere a activităţii de audit pe lîngă Ministerul Finanţelor al Republicii Moldova, aprobat prin Hotărîrea Guvernului nr.1450 din 24 decembrie 2007 (Monitorul Oficial al Republicii Moldova, 2007, nr.203 – 206, art.1493);
– Hotărîrea nr.395 din 1 aprilie 2003 a Guvernului Republicii Moldova privind reglementarea controalelor (Monitorul Oficial al Republicii Moldova, 2003, nr.62, art.413);

– standardele naţionale de audit (SNA), aprobate prin Ordinele ministrului finanţelor al Republicii Moldova nr.62 din 12 iulie 2000 (Monitorul Oficial al Republicii Moldova, 2000, nr.9), nr.118 din 17 noiembrie 2000 (Monitorul Oficial al Republicii Moldova, 2000, nr.157), nr.127 din 25 decembrie 2000 (Monitorul Oficial al Republicii Moldova, 2000, nr.163 – 165, art.440), nr.68 din 8 iulie 2002 (Monitorul Oficial al Republicii Moldova, 2002, nr.103 – 105, art.234), nr.16 din 12 februarie 2007 (Monitorul Oficial al Republicii Moldova, 2007, nr.29 – 31, art.128) şi nr.97 din 26 decembrie 2007 (Monitorul Oficial al Republicii Moldova, 2007, nr.188 – 191, art.692);

– Codul privind conduita profesională a auditorilor şi contabililor, aprobat prin Ordinul ministrului finanţelor al Republicii Moldova nr.29 din 1 martie 2001 (Monitorul Oficial al Republicii Moldova, 2001, nr.29 – 30, art.91);
– Indicaţiile metodice aferente întocmirii şi prezentării Informaţiei privind respectarea procedurilor de control al calităţii lucrărilor de audit şi Indicaţiile metodice aferente întocmirii şi prezentării Raportului privind transparenţa societăţii de audit, auditorului întreprinzător individual, aprobate prin Ordinul ministrului finanţelor al Republicii Moldova nr.115 din 26 decembrie 2007 (Monitorul Oficial al Republicii Moldova, 2007, nr.237 – 240, art.693);

– Indicaţiile metodice privind aplicarea de către societăţile de audit, auditorii întreprinzători individuali a măsurilor de prevenire şi combatere a spălării banilor şi finanţării terorismului, aprobate prin Ordinul ministrului finanţelor al Republicii Moldova nr.63 din 10 august 2009 (Monitorul Oficial al Republicii Moldova, 2009, nr.157, art.714);
– alte acte normative şi uzanţe profesionale.

   1.3. În cazul în care raporturile legate de controlul extern al calităţii activităţii de audit (în continuare – controlul extern al calităţii) nu sînt reglementate de prevederile actelor normative naţionale, la elaborarea prezentului Regulament au fost folosite prevederile Directivei 2006/43/CE privind auditul prevăzut de lege al rapoartelor financiare anuale şi consolidate, recomandările Comisiei Comunităţilor Europene în domeniu, standardelor internaţionale de audit (ISA), standardele internaţionale pentru misiunile de proceduri limitate (ISRE), standardele internaţionale pentru servicii conexe (ISRS) şi standardului internaţional de control al calităţii (ISQC 1).
   1.4. În sensul prezentului Regulament se definesc următoarele noţiuni:
controlor – specialist al Serviciului de control şi verificare, care a primit mandatul pentru efectuarea controlului extern al calităţii în firma de audit respectivă si /sau la auditorii întreprinzători individuali.
control extern al calităţii activităţii de audit (control extern al calităţii) – ansamblu de măsuri aplicate de specialiştii Serviciului de control şi supraveghere vizînd analiza modalităţilor de organizare şi funcţionare a unui sistem de control intern al calităţii lucrărilor de audit, aprecierea gradului de îndeplinire a prevederilor actelor normative în domeniul calităţii activităţii de audit;

control intern al calităţii lucrărilor de audit (control intern al calităţii) – politici şi proceduri adoptate de o firmă de audit şi menite să ofere beneficiarilor o asigurare rezonabilă în legătură cu faptul că firma şi personalul său respectă standardele profesionale, reglementările şi  cerinţele legale, precum şi că rapoartele emise de firmă sînt adecvate în împrejurările date;
documente de lucru – program de control, chestionare, declaraţiile conducerii firmei de audit  sau clienţilor acesteia şi alte documente, în care au fost înregistrate procedurile controlului efectuate şi rezultatele obţinute de auditor sau echipa de control;

expert – persoană sau organizaţie dezinteresată în audit care posedă cunoştinţe şi experienţă specifică într–un anumit domeniu, altul decît contabilitatea şi auditul;

entităţi de interes public – entităţi persoane juridice, ale căror valori mobiliare sînt cotate la bursa de valori şi alte entităţi definite în Legea nr.113 din 27 aprilie 2007 a contabilităţii sau în alte legi;

firmă de audit, auditor intreprinzător individual – societate de audit, auditor întreprinzător individual, care în perioada efectuării controlului calităţii sint reflectaţi în Registrul de stat al societăţilor de audit, al auditorilor întreprinzători individuali;

lucrări de audit supuse controlului extern al calităţii – audit al rapoartelor financiare de orice tip, procedură limitată (revizuire) şi auditul corespunderii cu condiţiile emisiei de obligaţiuni;

monitorizare post–control – un proces de urmărire şi evaluare a eficienţei măsurilor de remediere şi de sancţionare aplicate în urma controlului extern al calităţii activităţii firmei de audit respective;

politici şi proceduri de control extern al calităţii – obiectiv principal şi chestionar de testare a unei părţi a sistemului de control intern al calităţii lucrărilor de audit efectuate de firma de audit sau de auditorul întreprinzător individual şi prevederile privind aplicarea acestui chestionar;

politici de control intern al calităţii – obiectivele firmei de audit şi auditorilor intreprinzători individuali, realizarea cărora asigură, că firma de audit,  auditorii întreprinzători individuali sînt conformi cu normele legislative, standardele profesionale şi normele eticii profesionale, iar rapoartele de audit emise de firmă, auditorii întreprinzători individuali sînt adecvate şi suficiente;

program de control – plan de lucru al controlorilor - ce stabileşte caracterul şi alte caracteristici ale controlului preconizat, inclusiv lista, volumul şi perioada de executare a procedurilor de control extern al calităţii, în scopul organizării şi monitorizării mai eficiente a executării misiunii de control;

solicitările referitoare la calitatea lucrărilor de audit – solicitări, plîngeri şi reclamaţii referitoare la calitatea lucrărilor de audit concrete parvenite la Consiliul de supraveghere al activităţii de audit de pe lîngă Ministerul Finanţelor (în continuare – Consiliu de supraveghere) de la clienţii firmelor de audit sau de la alte persoane interesate.
   1.5 Autoritatea competentă pentru efectuarea controlului extern asupra modului în care firmele de audit şi auditorii întreprinzători individuali respectă prevederile actelor legislative şi ale altor acte normative, ce reglementează activitatea de audit, inclusiv – respectarea procedurilor de control al calităţii activităţii de audit, este Serviciul de control şi verificare, care reprezintă o strtuctură permanentă de lucru în cadrul Consiliului de supraveghere a activităţii de audit şi se călăuzeşte în activitatea sa de Legea privind activitatea de audit, de Regulamentul Consiliului de supraveghere a activităţii de audit, de Standardele Naţionale de Audit (SNA), Standardele Internaţionale de Audit (ISA), Standardele Internaţionale privind Controlul Calităţii (ISQC) şi de prezentul Regulament.
1.6. Controlul extern al calităţii activităţii de audit, desfăşurat la firmele de audit sau auditorii întreprinzători individuali, se efectuează în vederea constatării existenţei şi a modului de aplicare de către aceştia a:

1.6.1.
politicilor şi procedurilor generale de control al calităţii aplicate la nivelul firmei (SNA 220, ISA 220);

1.6.2.
procedurilor stabilite de organele de stat abilitate cu dreptul de reglementare şi supraveghere a activităţii de audit;

1.6.3.
procedurilor stabilite în prezentul regulament.

1.7. Controlul extern al calităţii activităţii de audit are ca obiectiv asigurarea respectării de către firmele de audit şi auditorii întreprinzători individuali a prevederilor Legii privind activitatea de audit, a prevederilor SNA; ISA; ISQC, ale Codului privind conduita profesională a auditorilor şi contabililor, ale Regulamentului Consiliului de supraveghere a activităţii de audit de pe lîngă Ministerul Finanţelor al RM, ale altor acte normative ce reglementează activitatea de audit, inclusiv, respectarea prevederilor Legii cu privire la prevenirea şi combaterea spălării banilor şi finanţării terorismului nr. 190-XVI din 26.07.2007, (Monitorul Oficial al RM nr. 141-145 din 07.09.2007) şi ale reglementărilor interne elaborate de subiecţii supuşi controlului întru îndeplinirea cerinţelor actelor normative oficiale.

1.8. Serviciul de control şi verificare din cadrul Consiliului de supraveghere a activităţii de audit efectuează controlul extern al calităţii activităţii de audit prin intermediul specialiştilor salariaţi ai acestui organ, selectaţi pe următoarele criterii:

1.8.1.
pregătirea profesională relevantă în domeniul economic-financiar;

1.8.2.
experienţa profesională relevantă în domeniu de cel puţin 5 ani;

1.8.3.
pregătirea specifică cu privire la efectuarea controlului de calitate şi capacitatea de analiză şi aplicare a acesteia în procesul exercitării controlului;

1.8.4.
lipsa antecedentelor penale nestinse;

1.8.5.
posesia limbii de stat.

1.9. Specialiştii, care efectuează controalele externe de asigurare a calităţii activităţii de audit semnează anual Declaraţia de conformitate cu cerinţele profesionale conform modelului elaborat de Consiliul de supraveghere a activităţii de audit, iar în cazul în care li se deleagă misiuni de control extern al calităţii, aceştia fac declaraţii referitor la implicarea sau neimplicarea în situaţii de conflict de interese prevăzute de Codul privind conduita profesională a auditorilor şi contabililor, în raport cu firma de audit sau cu auditorul întreprinzător individual la care urmează să efectueze controlul. Cu Firma  de audit sau auditorul întreprinzător individual specialiştii Serviciului de control şi verificare semnează Declaraţia de confidenţialitate.      
2. Sfera, subiecţii, scopul, obiectivele şi principiile sistemului de control extern al                   calităţii  activităţii de audit
     2.1. Controlul extern al calităţii activităţii de audit se aplică asupra activităţii  tuturor firmelor de audit, auditorilor intreprinzători individuali  cît şi auditorilor în parte şi se exercită atît la sediul principal al firmei, cit si la filialele acestora.


2.2 Lista lucrărilor  de audit supuse controlului extern al calităţii  poate fi  limitată prin decizia Serviciului de control şi verificare.
2.3. Subiecţi ai sistemului de control extern al calităţii activităţii de audit sunt:

2.3.1.
Ministerul Finanţelor al Republicii Moldova, care elaborează, aprobă şi publică SNA, ISA, regulamentele privind practica de audit, Codul privind conduita profesională a auditorilor şi contabililor, programul de examinare, alte acte normative ce reglementează activitatea de audit; organizează examenul de calificare pentru pretendenţii la calificarea în profesia de auditor; ţine Registrele auditorilor, firmelor de audit şi auditorilor întreprinzători individuali, organizează publicarea acestora; eliberează, suspendă şi retrage certificatele de calificare ale auditorilor în baza deciziei Consiliului de supraveghere a activităţii de audit;

2.3.2.
Camera de Licenţiere a Republicii Moldova, care licenţiază activitatea de audit, verificînd respectarea condiţiilor stabilite pentru această activitate şi eliberează licenţe firmelor de audit şi auditorilor întreprinzători individuali, la propunerea Consiliului de supraveghere a activităţii de audit retrage sau suspendă licenţele pentru desfăşurarea activităţii de audit;

2.3.3.
Consiliul de supraveghere a activităţii de audit şi Serviciul de control şi verificare constituit în cadrul acestuia, care supraveghează modul în care auditorii, firmele de audit şi auditorii întreprinzători individuali respectă: prevederile legislaţiei în domeniul activităţii de audit; SNA, ISA şi regulamentele privind practica de audit, inclusiv – prezentul regulament; prevederile Codului privind conduita profesională a auditorilor şi contabililor; procedurile de control al calităţii lucrărilor de audit;

2.3.4.
Firma de audit , auditorii întreprinzători individuali şi auditorii, care respectă principiile de organizare şi desfăşurare a activităţii de audit în conformitate cu actele legislativ-normative, cu standardele de audit; elaborează şi respectă politicile şi procedurile de control al calităţii lucrărilor de audit în cadrul activităţii desfăşurate şi prezintă Ministerului finanţelor al Republicii Moldova, Consiliului de supraveghere a activităţii de audit, rapoartele prevăzute de legislaţie.

2.4. Scopul principal al organizării sistemului de control extern al calităţii activităţii de audit îl constituie crearea condiţiilor de asigurare şi îmbunătăţire continuă a calităţii activităţii de audit, desfăşurate pe piaţa serviciilor de audit de către auditori, firme de audit şi auditori întreprinzători individuali, în conformitate cu prevederile actelor legislativ-normative naţionale şi internaţionale ce reglementează activitatea de audit în Republica Moldova, inclusiv:

2.4.1.
identificarea nivelului de corespundere a lucrărilor exercitate de auditori, firme de audit şi auditori întreprinzători individuali cu cerinţele actelor normative ce reglementează activitatea de audit în Republica Moldova;

2.4.2.
acordarea de asistenţă firmelor  de audit şi auditorilor întreprinzători individuali privind perceperea scopului controlului extern al calităţii şi necesităţii implementării şi menţinerii unui sistem adecvat de control intern al calităţii serviciilor prestate;

2.4.3.
analiza nivelului de competenţă profesională a auditorilor şi organizarea instruirii profesionale continue;

2.4.4.
respectarea Codului privind conduita profesională a auditorilor şi contabililor;

2.4.5.
prevenirea încălcării de către auditori, firme de audit şi auditori întreprinzători individuali a actelor normative ce reglementează activitatea de audit;

2.4.6.
mediatizarea, conform prevederilor legislaţiei în vigoare, a calităţii activităţii de audit desfăşurate de către firmele de audit şi auditorii întreprinzători individuali.

2.5. Atingerea scopului principal al controlului extern al calităţii activităţii de audit presupune orientarea la realizarea următoarelor obiective:

2.5.1.
exercitarea cu regularitate a controalelor externe ale calităţii la firmele de audit şi auditorii întreprinzători individuali;

2.5.2.
relevarea încălcărilor de către auditori, firme de audit şi auditori întreprinzători individuali a actelor normative ce reglementează activitatea de audit şi aplicarea măsurilor de constrîngere disciplinară;

2.5.3.
analiza eficienţei funcţionării sistemului de control implementat la firmele de audit, auditorii întreprinzători individuali şi propunerea recomandărilor de îmbunătăţire a acestuia;

2.5.4.
analiza nivelului profesional al auditorilor şi propunerea recomandărilor de îmbunătăţire a calităţii activităţii de audit pentru aplicarea lor în practică;

2.5.5.
acordarea de ajutor metodologic în perfecţionarea activităţii de audit desfăşurate de către firmele de audit şi auditorii întreprinzători individuali;

2.5.6.
promovarea şi organizarea schimbului de experienţă naţional şi celui internaţional referitor la metodologia controlului calităţii activităţii de audit;

2.5.7.
interacţiunea cu asociaţiile profesionale ale auditorilor şi cu organizaţiile internaţionale în problemele ce ţin de metodologia şi controlul calităţii activităţii de audit;

2.5.8.
alte obiective stabilite de prezentul Regulament.
     2.6.   Controlul extern al calităţii activităţii de audit se exercită pe baza următoarelor principii:

a) independenţa controlorului extern al calităţiii – specialiştii Serviciului de control  şi verificare şi membrii Consiliului de supraveghere nu pot fi influenţaţi în luarea deciziilor de nici o persoană fizică sau juridică. Orice relaţie a controlorului cu firma de audit, cu auditorii firmei sau auditorii întreprinzători individuali supuşi controlului  şi cu clienţii acesteia face imposibilă numirea controlorului extern al calităţii la firma respectivă.                                                                                                                                                                                                                                                                                                                                                                                                                                                                          

b) profesionalism – controlul extern al calităţii  va fi efectuat de către specialiştii Serviciului de control şi verificare, care au o pregătire corespunzătoare şi au dreptul de a atrage, după caz, expertul respectiv;

c) universalitate – controlul extern al calităţii  se aplică tuturor auditorilor, firmelor de audit, auditorilor întreprinzători individuali indiferent de forma de organizare juridică, mărimea şi specializarea lor;

d) confidenţialitate – controlorul şi alţi membri ai echipei de control urmează să păstreze informaţia privind firma de audit, auditorul întreprinzător individual controlat, iar toate documentele de lucru ale firmei si auditorului întreprinzător îndividual pot fi examinate de echipa de control la sediul firmei, auditorului întreprinzător individual fără extragere;
e) colegialitate – controlul extern al calităţii  poate fi exercitat numai de echipa de control, iar constatările rezultate din acest control urmează a fi analizate de către şeful Serviciului de control şi verificare  precum şi de Consiliul de supraveghere;
f) adaptarea procedurilor de control – procedurile controlului  extern al calităţii, care urmează să fie folosite în cadrul misiunii, se vor determina în funcţie de lista şi natura lucrărilor de audit exercitate de firmă de audit sau auditorul întreprinzător individual supus controlului, iar volumul eşantionului dosarelor de audit şi durata controlului se vor evalua în funcţie de riscul executării inadecvate a lucrărilor de audit şi de alte caracteristici ale firmei sau auditorilor întreprinzători individuali.
g) legalitate – toate procedurile de control, aplicate de către specialiştii Serviciului de control şi verificare vor fi bazate pe prevederile legale;
h) suficienţă de resurse – procesul de control extern al calităţii  trebuie să dispună de resurse adecvate scopurilor şi volumului controlului planificat;
i) documentarea procedurilor de control – controlul extern al calităţii   prevede prezentarea declaraţiilor, completarea chestionarelor, întocmirea actului de control şi a altor documente privind efectuarea procedurilor de control extern al calităţii;

j) transparenţă – controlul extern al calităţii se va efectua în conformitate cu prezentul Regulament, rezultatele controlului vor fi aduse la cunoştinţa firmei de audit, auditorilor întreprinzători individuali supuşi controlului, planurile trimestriale ale activităţii de control, sancţiunile disciplinare respective şi sinteza rezultatelor controlului extern vor fi plasate pe pagina web a Consiliului de supraveghere a activităţii de audit.
k) responsabilitate – fiecare specialist al Serviciului de control  şi supraveghere poartă răspunderea prevăzută de lege şi Regulamentul consiliului de supraveghere a activităţii de audit pentru încălcările, contravenţiile sau infracţiunile comise.

2.7. Controlul extern al calităţii activităţii de audit pentru atingerea scopului principal şi realizarea obiectivelor propuse este exercitat în baza principiilor enunţate, avînd ca surse de referinţă standardele profesionale, regulile şi normele profesionale şi uzanţele profesionale.
3.Organizarea controlului  extern al calităţii activităţii de audit şi metodologia exercitării acestuia.

3.1. Controlul extern al calităţii activităţii de audit şi al serviciilor conexe acesteia se efectuează în ordinea şi termenele prevăzute în prezentul Regulament şi de Programul  anual de control extern al calităţii activităţii de audit cu divizare trimestrială.

     3.2. Elaborarea Programului de control extern al calităţii activităţii de audit se realizează de către Serviciul control şi verificare din cadrul Consiliului de supraveghere a activităţii de audit în baza Registrelor de stat ale auditorilor, firmelor de audit şi auditorilor întreprinzători individuali, a analizei Rapoartelor financiare, Rapoartelor privind transparenţa şi a informaţiilor privind respectarea procedurilor de control al calităţii lucrărilor de audit, prezentate de firmele de audit şi auditorii întreprinzători individuali pînă la data de 30 aprilie al anului ce urmează după anul de gestiune, care se prezintă spre aprobare Consiliului de supraveghere a activităţii de audit cel tîrziu pînă la data de 31 mai al fiecărui an,a deciziilor Consiliului de supraveghere privind măsurile de remediere şi sancţiunile aplicate, solicitărilor referitoare la calitatea lucrărilr de audit, hotărîrilor şi deciziilor irevocabile ale instanţelor de judecată.
3.3. Programul activităţii de control pentru anul viitor se adoptă de Consiliul de supraveghere pînă la 15 noiembrie a anului curent. Programul  anual, începînd cu trimestrul doi, se concretizează şi se precizează în programele trimestriale, în funcţie de apariţie a circumstanţelor noi.
3.4. Programul trimestrial al activităţii de control poate fi corectat din iniţiativa Ministerului Finanţelor, Consiliului de supraveghere sau a Serviciului de control şi verificare, dar nu mai mult decît o dată în trimestru.

3.5. Programul trimestrial al activităţii de control se va plasa pe pagina web a Consiliului de supraveghere a activităţii de audit nu mai tîrziu de o lună pînă la începutul trimestrului planificat şi v-a include:

- denumirea firmei de audit, auditorului întreprinzător individual supus controlului;

- executarea sau neexecutarea  de către firma de audit sau auditorii întreprinzători individuali supuşi controlului, a auditului  rapoartelor financiare  ale etnităţilor  de interes public;

 - genul de control ( control initial, control repetat);

- perioada de gestiune supusă controlului;

-  perioada de executare  a controlului : luna pentru primul  trimestru  şi trimestrul pentru  restul anului  planificat.
3.6. Documentele de planificare vor fi păstrate astfel încît să se asigure confidenţialitatea pînă la plasarea programului  trimestrial al controalelor externe al calităţii pe pagina web a Consiliului de  supraveghere a activităţii de audit.

3.7. Prin derogare de la prevederile pct.3.1, investigaţiile nu se includ în planurile activităţii de control şi se efectuează doar în cazurile în care investigaţiile sînt condiţionate:

a) de cererile prealabile ale firmelor de audit, auditorilor întreprinzători individuali, parvenite la Consiliul de supraveghere a activităţii de audit.
b) de solicitările referitoare la calitatea lucrărilor de audit parvenite la Consiliul de supraveghere a activităţii de audit.
3.8. Serviciul de control şi verificare asigură cuprinderea firmelor de audit şi auditorilor întreprinzători individuali astfel, încît, ca regulă, cei care auditează entităţi de interes public să fie verificaţi, o dată la maximum 3 ani - ceilalţi o dată la maximum - 6 ani.

3.9. Consiliul de supraveghere a activităţii de audit poate dispune efectuarea controlului extern al calităţii activităţii de audit şi la perioade mai mici în funcţie de factorii de risc care depind de:

3.9.1.
numărul de clienţi-societăţi considerate de interes public;

3.9.2.
rezultatele anterioare ale controalelor externe a calităţii activităţii de audit;

3.9.3.
alte circumstanţe (reclamaţii faţă de firmele de audit sau auditorii întreprinzători individuali din

partea clienţilor auditaţi, încălcarea cerinţelor de instruire profesională continuă etc.).

3.10. În caz de necesitate a unei expertize independente în cadrul exercitării controlului extern al calităţii activităţii de audit, cu aprobarea Consiliului de supraveghere a activităţii de audit, pot fi implicaţi experţi independenţi externi, care vor acţiona sub controlul specialiştilor Serviciului de control şi verificare, cu respectarea condiţiilor referitoare la independenţă.

3.11.Prevederile Programului de control, precum şi ale modificărilor operate pe parcursul anului în acesta, se vor comunica, în scris, fiecărui subiect prevăzut de a fi supus controlului, pentru coordonarea activităţilor ce urmează a fi desfăşurate.

3.12.În scopul asigurării confidenţialităţii procedurilor de control extern al calităţii activităţii de audit, documentele de planificare şi exercitare a controlului se vor întocmi şi păstra conform cerinţelor legislaţiei.

     3.13. Durata controlului extern  al calităţii  activităţii de audit pe teren nu poate depăşi 5 zile lucrătoare, iar în cazul firmei de audit, auditorilor întreprinzători individual, care efectuează auditul rapoartelor financiare ale entităţilor de interes public – 7 zile lucrătoare.

     3.14. Controlorul este obligat să refuze executarea misiunii de control extern al calităţii  activităţii de audit în situaţiile în care nu se respectă condiţiile independenţei, stabilite de Regulamentul de organizare şi efectuare a activităţii Consiliului de supraveghere  a activităţii de audit de pe lîngă Ministerul Finanţelor.
3.15. Firma de audit, auditorii întreprinzători individuali supuşi controlului extern al calităţii,  vor fi  informaţi printr-o scrisoare a Serviciului de control şi verificare cu cel puţin 15 zile înainte de data fixată pentru începerea controlului. Scrisoarea va cuprinde tipul controlului, perioada de gestiune supusă controlului, perioada de exercitare a misiuni de control, denumirea politicilor şi procedurilor controlului extern al calităţii,  care vor fi aplicate, precum şi numele şi prenumele controlorilor desemnaţi.
3.16. Firma de audit, auditorii  întreprinzători individuali supuşi controlului, sînt  în drept, în termen de o săptămînă de la data primirii scrisorii privind executarea controlului extern al calităţii activităţii de audit, să expedieze Serviciului de control  şi verificare solicitarea motivată privind anularea sau amînarea executării controlului ori privind recuzarea controlorului sau altui membru al echipei de control.

3.17. Serviciul de control  şi verificare va emite un răspuns la solicitarea specificată la pct.3.16 în termen de o săptămînă de la primirea solicitării. Refuzul parţial sau integral de a respecta solicitarea trebuie să fie motivat.
3.18. La pregătirea şi exercitarea  controlului extern al calităţii , conducătorul firmei de audit, auditorii întreprinzători individuali supuşi controlului  sînt obligaţi:

a) să emită dispoziţia privind exercitarea controlului extern al calităţii, cu excepţia cazului în care firma nu dispune de angajaţi;

b) să pună la dispoziţia controlorilor, la sediul său social şi/sau al filialei, toate documentele necesare în vederea executării misiunii în termenul desemnat şi volumul deplin, precum şi să furnizeze orice explicaţii, scrise şi verbale.

       3.19. În cazul în care firma de audit, auditorii întreprinzători individuali supuşi controlului, refuză sau se eschivează de la controlul extern al calităţii desemnat, sau cooperează insuficient cu echipa de control, aceştea vor fi atenţionaţi despre obligaţiile şi responsabilităţile lor. 

       3.20.În cazul în care firma de audit, auditorii întreprinzători individuali  supuşi controlului au refuzat repetat sau s-au eschivat repetat de la controlul extern al calităţii desemnat, Serviciul de control şi verificare va informa Consiliul de supraveghere despre aceasta pentru a aplica măsuri disciplinare faţă de firma de audit şi/sau auditorii  intreprinzători individuali.
      3.21. În procesul de control, echipa de control are următoarele obligaţii:

a) să prezinte firmei de audit, auditorilor întreprinzători individuali supuşi controlului, dispoziţia Serviciului de control şi verificare, privind exercitarea controlului extern al calităţii, programul de control, precum şi declaraţia individuală de independenţă şi de confidenţialitate a fiecărui membru al echipei de control;

b) să exercite controlul cu respectarea normelor profesionale;

c) să întocmească actul de control şi să–l prezinte subiecţilor supuşi controlului şi Serviciului de control şi verificare;
d) să completeze dosarul de control şi să îndeplinească alte obligaţii prevăzute de legislaţie, inclusiv de prezentul Regulament.
      3.22. În procesul controlului, echipa de control are următoarele drepturi:

a) să efectueze vizite la subiecţii supuşi controlului, pentru exercitarea controlului extern al calităţii;

b) să solicite şi să primească de la firma de audit, auditorii întreprinzători individuali  informaţiile şi documentele necesare pentru efectuarea controlului, în particular de la comisia de cenzori şi/sau de la comitetul de audit intern (de control intern) al firmei de audit  controlate.
             3.23.Firma de audit, auditorii ei  şi auditorii întreprinzători individuali,  prin derogare de la principiul confidenţialităţii, sînt obligaţi să prezinte informaţii confidenţiale prevăzute de lege şi necesare pentru exercitarea programului controlului extern al calităţii.
      3.24.În cazul în care firma de audit, auditorii  întreprinzători individuali  supuşi controlului, au refuzat sau s-au eschivat de la prezentarea informaţiei confidenţiale, necesară pentru exercitarea programului de control extern al calităţii, Serviciul de control şi verificare va informa Consiliul de supraveghere despre aceasta pentru a aplica măsuri disciplinare faţă de firma de audit sau auditorii intreprinzători individuali.
     3.25. Eşantionul dosarelor de audit şi al altor documente finale trebuie să fie reprezentativ şi bazat pe analiza riscului de audit inadecvat, permiţînd formularea unor concluzii temeinice asupra caracterului îndeplinirii cerinţelor sistemului proiectat de control intern al calităţii la nivelul fiecărui auditor al firmei de audit si auditorilor întreprinzători individuali supuşi controlului.

     3.26. Controlului extern al calităţii sînt supuse toate dosarele de audit al entităţilor de interes public, dacă numărul acestora pentru perioada de control nu depăşeşte 5 dosare.

     3.27. Controlul extern al calităţii efectuate la persoanele cu mai multe filiale se caracterizează prin separarea controlului la sediul subdiviziuni de bază a firmei de audit şi la sediile filialelor ei, finalizîndu–se cu sinteza controlului exercitat la nivelul firmei în întregime.
    3.28. În fiecare firmă de audit trebuie să fie desemnată o persoană responsabilă pentru efectuarea controlului intern al calităţii. Verificările reciproce efectuate de firmele de audit nu pot fi calificate ca respectare a cerinţelor faţă de controlul intern al calităţii.

    3.29. Termenele programate pentru exercitarea controlului pot fi amînate cel mult pe 2 săptămîni, cu excepţia cazurilor de forţă majoră sau concediilor medicale ale auditorilor.
   3.30.   Principalele proceduri metodologice de exercitare a controlului extern al calităţii activităţii de audit şi al serviciilor conexe acestei activităţi şi probele, care urmează a fi colectate de către echipa de specialişti desemnată să exercite controale externe ale calităţii activităţii de audit, în cadrul desfăşurării acestor proceduri, sunt următoarele:
3.30.1.
Pentru controlul extern al calităţii activităţii de audit:
	Nr.
de ord.
	Denumirea procedurii metodologice aplicate
	Denumirea probelor colectate
	DA/NU

	1.
	Identificarea ariei de cuprindere a contractelor de audit şi concordanţa acestora cu cerinţele SNA, ISA, ale altor reglementări legale ale activităţii de audit:
	-
conţine dosarul clientului: contractul de prestări servicii de audit/scrisoarea de acceptare a angajamentului, raportul financiar al clientului la data auditării, raportul auditorului privind situaţiile financiare, întocmit conform SNA 700 şi/sau ISA 700 (revizuit), scrisoarea către conducerea entităţii auditate, conform SNA 260 şi/sau ISA 260, aprobarea Adunării generale a acţionarilor (asociaţilor) a situaţiilor financiare pentru exerciţiul auditat?
	

	
	
	-
conţine contractul de prestări servicii de audit/scrisoarea de angajament principalele clauze prevăzute de SNA 210 şi/sau ISA 210, care se referă la: obiectivul auditului situaţiilor financiare; responsabilitatea conducerii pentru întocmirea situaţiilor financiare; aria de aplicare a auditului; forma raportării, ca urmare a exercitării angajamentului; existenţa riscului de nedetectare a unor erori semnificative, datorită limitărilor inerente ale sistemelor contabil şi de control intern, precum şi efectuării auditului prin testarea unor eşantioane statistice; obligaţiunea de acces nelimitat al auditorului la orice înregistrări, documente, informaţii ce ţin de audit?
	

	
	
	-
conţine contractul/scrisoarea de angajament referiri la obligaţiunea obţinerii de către auditori a unei confirmări scrise, conform SNA 580 şi/sau ISA 580, privind declaraţiile făcute de conducerea entităţii auditate?
	

	
	
	-
conţine contractul/scrisoarea de angajament referiri la planificarea desfăşurării auditului, la răspunderea auditorului, calcularea onorariului şi modalitatea de achitare a acestuia, răspunderea auditorilor incluşi în echipa de exercitare a auditului (existenţa contractelor de răspundere încheiate cu aceştia, inclusiv – de răspundere materială)?
	

	2.
	Verificarea conformităţii activităţii desfăşurate, a datelor înscrise în licenţa pentru desfăşurarea activităţii de audit, a corectitudinii reflectării veniturilor din această activitate:
	-
corespund documentele de constituire cu cerinţele reglementărilor legale (deţinerea de către auditori a majorităţii aporturilor în capitalul social, verificarea calităţii de auditor a conducătorului organului executiv al firmei de audit sau a auditorului întreprinzător individual, corespunderea adresei juridice etc.); sînt conforme genurile de activitate cu Legea privind activitatea de audit (respectarea condiţiilor de angajare, participarea la exercitarea auditelor, alte cerinţe conform normelor de stagiere?
	

	
	
	-
corespund cerinţelor actelor normative licenţele, inclusiv – copiile acestora, în cazul existenţei filialelor şi modificările la acestea, este actualizată informaţia conţinută în licenţa pentru desfăşurarea activităţii de audit (numele auditorilor implicaţi în exercitarea auditului, adresa juridică, inclusiv – a filialelor, reprezentanţelor societăţii de audit sau a auditorului întreprinzător individual)?
	

	
	
	-
corespunde organizarea stagierii în activitatea de audit cu cerinţele legale?
	

	
	
	-
este determinată corect structura veniturilor declarate din activitatea de audit, în vederea constituirii provizioanelor pentru asigurarea riscului de audit, în cazul în care firma de audit, auditorul întreprinzător individual nu are încheiat un contract de asigurare de răspundere civilă cu compania de asigurări, precum şi în vederea întocmirii şi prezentării corecte în termenele stabilite de legislaţie a rapoartelor financiare, a dărilor de seamă şi declaraţiilor fiscale autorităţilor, inclusiv – a rapoartelor şi informaţiilor prevăzute de art. 10, alin. 5 şi art. 29, alin. 4 al Legii privind activitatea de audit?
	

	3.
	Îndeplinirea obligaţiunilor cu privire la instruirea profesională continuă:
	-
este efectuată verificarea documentară a faptului dacă auditorii angajaţi în firma de audit sau auditorul întreprinzător individual au participat la cursurile anuale de instruire continuă, inclusiv – la frecventarea cursurilor suplimentare de pregătire profesională la recomandarea Consiliului de supraveghere a activităţii de audit în baza rezultatelor contractelor exercitate de către acesta?
	

	4.
	Evaluarea sistemului de control al calităţii implementat la firma de audit sau auditorul întreprinzător individual sub aspectul conformităţii acestuia cu Standardele Internaţionale de Audit relevante şi cu cerinţele de independenţă prevăzute de Codul privind conduita profesională a auditorilor şi contabililor:
	-
există şi se aplică politici şi proceduri generale de control al calităţii, corespund acestea modelelor anexate la SNA 220, ISA 220 şi prevederilor ISQC?
	

	
	
	-
există confirmări scrise ale personalului privind respectarea cerinţelor de independenţă şi a politicii firmei în domeniu?
	

	
	
	-
se aplică proceduri specifice de supervizare şi consultanţă adecvată cu specialişti din afara firmei în cazul situaţiilor dificile?
	

	
	
	-
se documentează concluziile obţinute prin aplicarea procedurilor de rezolvare a diferenţelor de opinii în cadrul echipei de audit, înainte de emiterea raportului de audit?
	

	
	
	-
se utilizează politici şi proceduri de monitorizare şi de evaluare a deficienţelor identificate?
	

	5.
	Verificarea elaborării de către firma de audit şi auditorul întreprinzător individual a unor proceduri specifice de control al calităţii lucrărilor de audit în dependenţă de specificul activităţii entităţilor şi angajamentelor asumate de aceştia:
	-
există politici şi proceduri de control al calităţii pentru exercitarea auditului rapoartelor financiare, iar în cadrul acestora - politici şi proceduri specifice diferitor categorii de clienţi: societăţi cotate la Bursă, companii de asigurări, societăţi din diferite ramuri ale economiei naţionale etc.?
	

	
	
	-
utilizează echipele de audit aceste politici şi proceduri în cadrul auditelor exercitate la aceste categorii de clienţi?
	

	6.
	Expertizarea documentelor de lucru elaborate şi aplicate de firma de audit sau auditorul întreprinzător individual în vederea evaluării corespunderii acestora cu cerinţele reglementărilor legale ce ţin de angajamentul asumat şi în vederea respectării prevederilor referitoare la efectuarea propriu-zisă a auditului în conformitate cu cerinţele standardelor de audit:
	Pentru etapa planificării auditului:

-
conţine dosarul entităţii auditate probe care ar confirma aspectele legate de independenţă, conform testelor efectuate privind cunoaşterea generală a activităţii clientului: documente întocmite de client referitor la controalele exercitate de către organele abilitate, documente privind componenţa soldurilor conturilor etc.; acte de verificare ce confirmă datoriile debitoare şi creditoare, inclusiv – cu băncile comerciale (SNC şi ISA 501); investigaţii privind litigiile clientului; scrisoarea de prezentare a documentelor auditorilor; lista legislaţiei, reglementărilor, standardelor de contabilitate şi de audit cu relevanţă deosebită pentru clientul auditat?
	

	
	
	-
se confirmă evaluarea politicii de contabilitate, sistemului contabil şi de control intern de către echipa de audit la clientul auditat (SNA şi ISA 400)?
	

	
	
	-
a fost calculat pragul de semnificaţie şi evaluat riscul de audit şi componentele acestuia: riscul inerent general, riscul inerent specific, riscul de control şi de nedetectare (SNA şi ISA 320, 400)?
	

	
	
	-
a fost stabilită metoda de eşantionare ce a fost utilizată ulterior (bazată pe risc sau pe judecata profesională) şi a fost determinată dimensiunea eşantionului, inclusiv – a intervalului de eşantionare (SNA şi ISA 530)?
	

	
	
	-
s-a obţinut asigurarea că soldurile iniţiale şi datele comparative pentru angajamentele noi sînt corecte (SNA şi ISA 510)?
	

	
	
	-
a fost prevăzută utilizarea lucrărilor altui audit, ale auditului intern, expertului, inclusiv – consultarea informaţiei auditului precedent pentru utilizarea acesteia (SNA şi ISA 600, 610, 620)?
	

	
	
	-
s-a efectuat analiza analitică a informaţiilor-cheie financiare şi evaluarea respectării principiului continuităţii activităţii clientului auditat (SNA şi ISA 570)?
	

	
	
	Pentru etapa activităţii de audit:

-
au fost asigurate dovezi de audit (confirmări) suficiente şi adecvate referitoare la situaţiile financiare pentru exprimarea opiniei (SNA şi ISA 500, 501, 505): existenţa tabelelor, documentelor de lucru care confirmă verificarea soldurilor conturilor la sfîrşitul anului precedent şi începutul anului de gestiune precum şi a tuturor compartimentelor raportului financiar cu calculele matematice corespunzătoare şi aplicarea procedurilor şi activităţilor planificate; precum şi concluziile şi propunerile în baza aplicării acestora la exercitarea auditului privind activele pe termen lung, activele curente, creanţele, datoriile, capitalul propriu, veniturile şi cheltuielile, fluxul mijloacelor băneşti etc.?
	

	
	
	-
au fost verificate contractele de răspundere materială, operaţiunile în numerar, tranzacţiile cu părţile afiliate, împrumuturile bancare, operaţiunile de leasing?
	

	
	
	-
sînt documentate probele de audit acumulate referitor la auditul fiscal pe toate tipurile de impozite, taxe, contribuţii?
	

	
	
	-
a participat auditorul la efectuarea inventarierii activelor clientului, iar, în caz de neparticipare – a fost influenţată opinia exprimată în raportul de audit?
	

	
	
	Pentru etapa finalizării auditului:

-
este verificată documentarea finalizării angajamentului conform cerinţelor de reglementare?
	

	
	
	-
este verificată revizuirea situaţiilor financiare de către auditor sub aspectele: confirmării rezonabilităţii estimărilor contabile incluse în situaţiile financiare; confirmării respectării principiului continuităţii activităţii pe baza fluxurilor de numerar; verificării evenimentelor ulterioare (SNA şi ISA 560)?
	

	
	
	-
a fost perfectată scrisoarea confidenţială către conducerea entităţii şi întocmit raportul de audit, ce conţine o opinie adecvată în cazul stabilirii de către auditori a aspectelor semnificative?
	

	
	
	-
este confirmată exercitarea verificării documentelor de lucru?
	

	
	
	-
este confirmată documentar întocmirea sintezei erorilor neajustate şi compararea acestora cu pragul de semnificaţie?
	

	
	
	-
sînt organizate întîlniri cu clientul şi există documentarea acestora (discutarea punctelor finale ale auditului, a evenimentelor ulterioare datei bilanţului, a raportului auditorului şi a proiectului scrisorii către conducerea entităţii, a declaraţiilor conducerii, etc.)?
	

	
	
	-
este verificată corectitudinea exprimării opiniei de audit (SNA şi ISA 700)?
	

	7.
	Verificarea modului în care firma de audit sau auditorul întreprinzător individual supus controlului a implementat politicile şi procedurile de control intern al calităţii lucrărilor de audit, potrivit cerinţelor ISQC1 şi ISA 220, precum şi a conformităţii cu acestea:
	-
conţin politicile şi procedurile de control intern al calităţii obiectivele şi termenii de exercitare a acestui control, criteriile de selectare a personalului responsabil de controlul intern al calităţii, metodologia de exercitare şi documentare a acestuia?
	

	
	
	-
are formulate firma de audit sau auditorul întreprinzător individual politici şi proceduri, precum şi dispune de un program de revizuire a controlului calităţii prin stabilirea criteriilor de evaluare a angajamentelor şi pentru determinarea acelora care necesită să fie supuse, în primul rînd, controlului calităţii?
	

	
	
	-
conţine sistemul de control intern al calităţii obiectivele generale prevăzute de SNA şi ISA 220, şi anume: dacă activitatea a fost desfăşurată conform planului general şi programului de audit, iar rezultatele obţinute au fost documentate corespunzător; dacă obiectivele procedurilor de audit au fost îndeplinite; dacă concluziile exprimate sunt consecvente cu rezultatele lucrului efectuat şi susţin opinia de audit?
	

	
	
	-
asigură politicile şi procedurile de control intern al calităţii o evaluare obiectivă a raţionamentelor semnificative utilizate de auditori şi a concluziilor formulate de aceştia pînă la emiterea raportului de audit?
	

	
	
	-
confirmă politicile şi procedurile aplicate referitoare la documentarea controlului că procedurile cerute de politicile auditorului înainte de elaborarea raportului şi că persoanele implicate în controlul intern al calităţii au dovezi suficiente pentru a se convinge că raţionamentele semnificative şi concluziile echipei de audit sînt adecvate?
	


      3.30.2. Pentru controlul extern al calităţii serviciilor conexe activităţii de audit, specialiştii desemnaţi să exercite controlul, vor aplica procedurile metodologice şi vor colecta probele prevăzute în tabelul de mai sus la punctele 2, 3, 4, 5 şi 7, care sînt identice celor prevăzute pentru controlul calităţii activităţii de audit, iar procedurile şi, corespunzător, probele referitoare la punctul 1 şi 6 din tabel se vor aplica şi colecta în măsura în care acestea nu contravin standardelor ce reglementează prestarea serviciilor respective (efectuarea procedurilor convenite privind informaţiile financiare (SNA 920, ISRS 4400) etc.).
   4. Derularea şi documentarea controlului extern al calităţii activităţii de audit

4.1. Controlul extern al calităţii activităţii de audit se exercită frontal sau prin sondaj, în funcţie de volumul activităţii firmelor de audit sau auditorului întreprinzător individual, supuşi controlului, şi de frecvenţa încălcărilor constatate la aceştia anterior, cu condiţia cuprinderii unui număr reprezentativ de rapoarte şi documente care să permită formularea concluziilor temeinice privind caracterul adecvat al sistemului de control al calităţii implementat, conformitatea acestuia cu cerinţele actelor normative de reglementare a activităţii, precum şi privind respectarea de către entităţile supervizate a dispoziţiilor normative din domeniu.

4.2. Echipa de specialişti împuternicită să exercite controlul extern al calităţii activităţii de audit şi al activităţilor conexe acesteia, în fruntea căreia se desemnează un conducător, trebuie să respecte actele normativ-legislative, Regulamentele emise de Consiliul de supraveghere a activităţii de audit, confidenţialitatea informaţiilor dobîndite în cadrul controlului şi a celor referitoare la activitatea firmelor de audit sau a auditorilor întreprinzători individuali, precum şi a celor referitoare la clienţii acestora;

4.3. Echipa de specialişti, desemnată să exercite controlul extern al calităţii activităţii de audit, ca urmare a controlului exercitat, întocmeşte Actul de control, în două exemplare, cîte un exemplar pentru fiecare parte, în care consemnează aspectele constatate de neconformitate cu SNA, ISA, cu normele şi procedurile de audit, ce urmează a fi semnat de ambele părţi (echipa de control şi firma de audit sau auditorul întreprinzător individual);

4.4. Actul de control şi anexele la acesta, vor conţine rezultatele testărilor (sondajelor) efectuate, documentele supuse controlului, cuprinzînd în mod obligatoriu următoarele elemente:

    4.4.1. Componenţa echipei de specialişti care au exercitat controlul activităţii de audit, conducătorul acesteia;

4.4.2. Delegaţia în baza căreia se exercită controlul, în care se indică modul de exercitare (frontal sau prin sondaj), perioada supusă controlului şi perioada de desfăşurare a acestuia;

              4.4.3. Datele de identificare şi de constituire a firmei de audit sau a auditorilor întreprinzători individuali supuşi controlului, precum şi cele de identificare a auditorilor implicaţi în îndeplinirea angajamentelor de audit;

    4.4.4. Datele referitoare la aderarea/neaderarea firmei de audit, auditorilor întreprinzători individuali la asociaţia profesională;
    4.4.5. Informaţia referitoare la cantitatea şi calitatea resurselor utilizate de firma de audit, auditorilor întreprinzători individuali, inclusiv privind participarea sau neparticiparea persoanelor respective la pregătirea profesională continuă în perioada controlată;

   4.4.6. Datele privind depunerea la Consiliul de supraveghere a rapoartelor financiare anuale ale firmei de audit, informaţiilor privind respectarea procedurilor controlului intern al firmei de audit în perioada controlată;

4.4.7. Informaţia privind plasarea/neplasarea în perioada controlată pe pagina web a firmei de audit sau auditorilor întreprinzători individuali a raportului de transparenţă a firmei de audit sau auditorilori întreprinzători individuali, care efectuează auditul rapoartelor financiare ale entităţilor de interes public, precum şi informaţia privind corespunderea/necorespunderea acestui raport rezultatelor controlului extern al calităţii;

  4.4.8. Datele privind existenţa/inexistenţa sistemului politicilor şi procedurilor controlului intern al calităţii;
  4.4.9. Informaţia privind modul de aplicare de către firma de audit a procedurilor controlului intern al  calităţii; 

    4.4.10. Informaţia privind alte cerinţe ale actelor normative cu indicarea lor, pe care firma de audit, auditorii întreprinzători individuali supuşi controlului, nu le–au îndeplinit şi motivarea neîndeplinirii acestora;

     4.4.11. Existenţa sau inexistenţa solicitărilor referitoare la calitatea lucrărilor de audit, precum şi atingerea altor   scopuri menţionate în programul de control;
    4.4.12. Rezultatele aplicării procedurilor metodologice şi probele acumulate de către controlori în conformitate cu punctul 3.30 al capitolului 3 al prezentului Regulament;
   4.4.13. Concluziile şi recomandările echipei de specialişti care au exercitat controlul activităţii de audit, inclusiv – măsurile corective propuse;

4.4.14. Data întocmirii Actului de control şi semnăturile membrilor echipei de specialişti, care au exercitat controlul, precum şi semnătura persoanei împuternicite de la firma de audit sau a auditorului întreprinzător individual supus controlului.
    4.4.15. Anexele la actul de control vor include dispoziţia şefului Serviciului de control şi supraveghere, programul de control,  declaraţiile de independenţă şi de confidenţialitate, documentele de lucru ale echipei de control şi alte dovezi de control.
   4.5. Controlorul nu are dreptul să divulge, prin orice modalitate şi în orice formă, informaţia confidenţială pe parcursul a 3 ani de la data obţinerii acesteia. Cerinţa asigurării confidenţialităţii  informaţiei  se referă şi la informaţia indicată în actul de control, dacă prezentul Regulament nu prevede altfel.
  4.6. Informaţia confidenţială în sfera controlului extern al calităţii cuprinde:

a) lista clienţilor firmei de audit sau auditorilor întreprinzători individuali supuşi controlului.;

b) metodologia, organizarea şi tehnica efectuării auditului şi altor lucrări de audit;

c) conţinutul opiniilor auditorilor şi rezultatelor oficiale ale altor lucrări de audit;

d) conţinutul documentelor de lucru ale subiecţilor controlaţi;

e) modul de formare a tarifelor pentru audit şi efectuarea altor lucrări de audit supuse controlului extern al calităţii (cuantumul tarifelor pe oră, modul de stabilire a tarifelor, adaosurilor şi rabaturilor);

f)   mărimea onorariilor (veniturilor) auditorilor şi ale altui personal al firmei de audit  sau auditori lor întreprinzători individuali controlaţi.
   4.7. Informaţia confidenţială, specificată la pct.4.6, poate fi deschisă doar în baza permisului scris al firmei de audit, auditorului întreprinzător individual, precum şi la cererea organelor de stat împuternicite în mod explicit prin lege.

    4.8. Cerinţele prezentului Regulament referitoare la păstrarea informaţiei confidenţiale nu exclud stabilirea, la cererea scrisă a administratorului firmei de audit, auditorului întreprinzător individual, supus controlului, cerinţelor suplimentare privind păstrarea secretului comercial. Condiţiile obligatorii pentru înaintarea acestei cereri sînt existenţa, la începutul controlului extern, la firma de audit sau  la auditorii întreprinzători îndividuali supuşi controlului, a regulamentului intern (instrucţiunii) privind asigurarea păstrării secretului comercial, elaborat şi aprobat în modul stabilit de Legea nr.171–XIII din 6 iulie 1994 cu privire la secretul comercial, precum şi luarea cunoştinţei, sub semnătura persoanelor din echipa de control, de regulamentul  menţionat.

     4.9. Încălcarea de către controlor a obligaţiei de a păstra informaţia confidenţială se califică drept încălcare gravă şi atrage răspunderea disciplinară, patrimonială şi penală.

4.10. Pentru a se conforma controlului extern al calităţii, prin derogare de la principiul confidenţialităţii, firma de audit sau auditorul întreprinzător individual are datoria profesională de a prezenta informaţii echipei de specialişti desemnată să exercite controlul extern al calităţii activităţii de audit, inclusiv - cele confidenţiale şi sint obligaţi:

4.10.1. Să pună la dispoziţie toate documentele justificative şi să prezinte toate explicaţiile cuvenite, ce ţin de verificarea corectitudinii datelor din rapoartele prezentate Consiliului de supraveghere a activităţii de audit, inclusiv – din cererile pentru obţinerea licenţei pentru desfăşurarea activităţii de audit;

4.10.2. Să asigure accesul specialiştilor echipei desemnate să efectueze controlul extern al calităţii la dosarele solicitate de angajament, la documentele de lucru, rapoartele financiare ale clientului, la actele şi documentele pe care le gestionează şi cad sub incidenţa controlului şi servesc temei pentru documentarea probelor care susţin concluziile controlorilor;

4.10.3. Să semneze Actul de control întocmit de echipa de specialişti, care au exercitat controlul, desemnată de Consiliul de supraveghere a activităţii de audit cu constatările acestora, iar în caz de nerecunoaştere a constatărilor – să prezinte Observaţiile sale în termen de 7 zile calendaristice de la data semnării Actului de control.

4.11. Obstrucţionarea accesului la control şi/sau la documentele de lucru ale angajamentelor în vederea exercitării controlului extern al calităţii activităţii de audit se consideră incident în domeniul activităţii de audit, Consiliul de supraveghere fiind în drept să ia măsuri de sancţionare conform p. 4.21 al prezentului capitol, inclusiv – iniţierea retragerii şi/sau suspendarea licenţei pentru desfăşurarea activităţii de audit;

4.12. Şeful Serviciului de control şi verificare, în baza Actului de control prezentat de echipa de specialişti, desemnată să exercite controlul extern al calităţii activităţii de audit, a Observaţiilor prezentate de firma de audit sau de auditorul întreprinzător individual, întocmeşte pentru prezentare şi examinare Consiliului de supraveghere a activităţii de audit, în termen de 15 zile de la semnarea Actului de control, Raportul asupra exercitării controlului extern al calităţii activităţii de audit, în care menţionează neconformităţile depistate, abaterile grave şi repetate de la reglementările profesionale, propunînd concomitent spre adoptare proiectul Deciziei Consiliului de supraveghere a activităţii de audit.
    4.13. În cazul respingerii actului de control de către şeful Serviciului de control şi verificare sau de către Consiliul de supraveghere, echipei de control i se va rezerva pentru corectarea actului 2 săptămîni din data respingerii.
4.14. Proiectul Deciziei Consiliului conţine evaluările rezultatelor controlului, măsurile de remediere a neconformităţilor şi considerentele corespunzătoare pentru încadrarea firmei  de audit sau auditorului întreprinzător individual, reieşind din rezultatele controlului, în una dintre categoriile de calitate.

4.15. Pentru evaluarea categoriei de calitate conform rezultatelor controlului exercitat, fiecare obiectiv (probă) din lista de proceduri specificate în punctul 3.30. al capitolului 3 al prezentului Regulament se va consemna cu menţiunile „Da” sau „Nu”, în funcţie de modul în care firma de audit sau auditorul întreprinzător individual supus controlului îndeplineşte obiectivele specifice procedurii concrete.

4.16. Evaluarea se va face separat pentru activitatea de audit şi pentru serviciile conexe acestei activităţi prin raportarea numărului obiectivelor cu menţiunea „Da” la numărul total de obiective (conform punctului 3.30, subpunctele 3.30.1 şi 3.30.2. al prezentului Regulament) constituidu-se astfel categoria firmei  de audit sau auditorului întreprinzător individual controlat.
   4.17.  La adunarea procentajelor răspunsurilor pozitive obţinute la fiecare nivel de control, se ia în calcul următoarea pondere a acestor procentaje:
a) controlul la nivelul firmei de audit sau auditorului întreprinzător individual –    40%;
b) controlul la nivelul auditorilor firmei – 60%.
4.18. În funcţie de evaluarea obţinută conform raportării prevăzute în punctul 4.15. al prezentului Capitol, se stabilesc (conform procentajului) următoarele categorii de calitate:

4.18.1. Categoria „A” – mai mult de 80.1  - 100 %;
4.18.2. Categoria „B” – mai mult de 60.1 - la 80%;
4.18.3.
 Categoria „C” – mai mult de 30.1  - 60%;
4.18.4. Categoria „D” – pînă la 30%.
     4.19.  În cazul în care firma de audit sau auditorul întreprinzător individual a comis o încălcare, care condiţionează retragerea licenţei pentru efectuarea activităţii de audit, firmei de audit, auditorului  întreprinzător individual  nu i se atribuie categoria de calificare, indiferent de punctajul obţinut.

4.20. Consiliul de supraveghere a activităţii de audit, analizînd Dosarul de control extern al calităţii activităţii de audit al firmei de audit sau auditorului întreprinzător individual, supus controlului, care conţine Actul de control, Observaţiile prezentate referitor la Act, Raportul Serviciului de control şi verificare pe marginea controlului exercitat, Proiectul Deciziei formulate de Serviciul de control şi verificare, materialele controalelor precedente şi ale corespondenţei cu entitatea controlată, adoptă, în termen de 30 de zile de la data semnării Actului de control de către părţi, Decizia privind rezultatele controlului extern al calităţii activităţii de audit.

4.21. Decizia privind rezultatele controlului extern al calităţii, în funcţie de categoria de calitate acordată, prevede aplicarea următoarelor sancţiuni disciplinare ce sunt diferenţiate pentru fiecare categorie acordată, după cum urmează:

 4.20.1. pentru categoria „A” nu se vor aplica măsuri de sancţionare, se va limita doar la recomandările menţionate în Actul de control de către echipa de specialişti implicaţi în exercitarea controlului extern al calităţii activităţii de audit, ce trebuie analizate şi solicită întreprinderea măsurilor corective, fapt despre care Consiliul de supraveghere a activităţii de audit va fi informat în scris în termen de 30 de zile de la înmînarea Deciziei privind rezultatele controlului extern al calităţii activităţii de audit de către Consiliu;

4.20.2. pentru categoria „B” se vor aplica următoarele măsuri de sancţionare: participarea tuturor auditorilor implicaţi în îndeplinirea angajamentelor (contractelor) de audit în perioada supusă controlului la cursuri suplimentare de pregătire profesională de 40 de ore, remedierea neconformităţilor cu prezentarea, în termen de 30 de zile de la înmînarea Deciziei, la Consiliul de supraveghere a activităţii de audit, a unui răspuns în scris despre măsurile corective întreprinse;

4.20.3. pentru categoria „C” se vor aplica următoarele măsuri de sancţionare: participarea tuturor auditorilor implicaţi în îndeplinirea angajamentelor de audit în perioada supusă controlului la cursuri suplimentare de pregătire profesională de 40 de ore; remedierea neconformităţilor cu prezentarea, în termen de 30 de zile de la înmînarea Deciziei, la Consiliul de supraveghere a activităţii de audit, a unui răspuns în scris despre măsurile corective întreprinse; publicarea informaţiei întocmită de Consiliul de supraveghere a activităţii de audit privind neconformităţile depistate şi sancţiunile aplicate faţă de firmele de audit sau auditorul întreprinzător individual supus controlului în mijloacele de informare în masă, cu respectarea reglementărilor legale; exercitarea unui control repetat peste o perioadă ce nu va depăşi 2 ani de zile, cu aplicarea măsurilor de sancţionare conform categoriei obţinute;

     4.20.4. pentru categoria „D” se vor aplica următoarele măsuri de sancţionare: participarea tuturor auditorilor implicaţi în îndeplinirea angajamentelor de audit în perioada supusă controlului la cursuri suplimentare de pregătire profesională de 40 de ore; remedierea neconformităţilor, cu prezentarea în termen de 30 de zile de la înmînarea Deciziei, a unui răspuns în scris despre măsurile corective întreprinse Consiliului de supraveghere a activităţii de audit; publicarea informaţiei întocmită de Consiliul de supraveghere a activităţii de audit privind neconformităţile depistate şi sancţiunile aplicate faţă de firma de audit sau auditorul întreprinzător individual supus controlului în mijloacele de informare în masă, cu respectarea reglementărilor legale; exercitarea unui control repetat peste o perioadă ce nu va depăşi 1 ani de zile, cu aplicarea măsurilor de sancţionare conform noii categorii, iar în cazul în care categoria va rămîne aceiaşi – iniţierea procedurii de suspendare şi/sau retragere a licenţei.

4.22. Concomitent cu Decizia asupra controlului exercitat, Consiliul de supraveghere a activităţii de audit este în drept să emită, în atenţia firmei de audit sau auditorului întreprinzător individual, supus controlului, o Scrisoare de atenţionare prin care va formula recomandări privind corectarea sistemului de control intern al calităţii, privind conformitatea acestuia cu politicile şi procedurile adoptate şi completarea dosarelor clienţilor auditaţi cu probe de audit nedocumentate corespunzător etc., aceştia, la rîndul lor, urmînd să prezinte un răspuns în scris la această scrisoare concomitent cu răspunsul privind îndeplinirea Deciziei Consiliului.

    4.23. Firma de audit sau auditorul întreprinzător individual, supus controlului extern al calităţii activităţii de audit, în cazul în care nu sunt de acord cu Decizia adoptată de Consiliul de supraveghere a activităţii de audit privind controlul exercitat, sunt în drept să conteste Decizia conform normelor prevăzute de prezentul Regulament şi Legea contenciosului administrativ nr. 793-XIV din 10.02.2000, (Monitorul Oficial al RM nr. 57-58 din 18.05.2000, republicată în Monitorul Oficial, ediţie specială, din 03.10.2006), în termen de 30 de zile calendaristice de la înmînarea acesteia, contestaţia fiind examinată conform normelor şi procedurii stabilite de legislaţia în domeniu.
    4.24. Serviciul de supraveghere nu are dreptul de a aplica sancţiunile disciplinare, dacă din data întocmirii actului de control extern al calităţii, în care a fost constatate încălcare respectivă, a expirat mai mult de 6 luni.
   4.25. Propunerea privind suspendarea sau retragerea licenţei pentru efectuarea activităţii de audit Consiliul de supraveghere o remite Camerei de Licenţiere în modul stabilit de Legea nr.451–XV din 30 iulie 2001 privind licenţierea unor genuri de activitate.

   4.26. Propunerile privind suspendarea sau retragerea certificatelor de calificare a auditorilor Consiliul de supraveghere le remite Ministerului Finanţelor în modul stabilit de Legea nr.61–XVI din 16 martie 2007 privind activitatea de audit.
   4.27. Consiliul de supraveghere a activităţii de audit, în baza constatărilor din Dosarele de control extern al calităţii activităţii de audit, întocmeşte şi prezintă Ministerului Finanţelor al Republicii Moldova un raport anual, în scopul perfecţionării după necesitate a legislaţiei şi actelor normative din domeniul activităţii de audit, ce urmează a fi publicat concomitent şi în mijloacele de informare în masă, cu respectarea reglementărilor legale.
5. Dispoziţii finale

5.1. Prezentul Regulament şi toate modificările şi completările la el vor avea putere juridică numai cu condiţia respectării procedurii de publicare, republicare şi rectificare a acestuia prevăzută de Legea privind procedura publicării şi republicării actelor normative şi a rectificărilor operate în ele nr. 92-XV din 01.04.2004 publicată în M.O. nr. 64-66 din 23.04.2004.

5.2. Toate modificările şi completările la acest Regulament, adoptate conform reglementărilor legale, sunt parte integră a acestuia, indiferent de forma de perfectare a lor.

5.3. Responsabilitatea finală pentru funcţionarea sistemului de asigurare externă a calităţii pentru firmelee de audit şi auditorii întreprinzători individuali, care exercită activitatea de audit la entităţi de interes public, revine Consiliului de supraveghere a activităţii de audit.

5.4. Nerespectarea prevederilor prezentului Regulament de către subiecţii sistemului de control extern al calităţii activităţii de audit atrage după sine răspundere disciplinară în conformitate cu legislaţia.

5.5. Nerespectarea de către membrii Consiliului de supraveghere a prevederilor prezentului Regulament constituie o abatere disciplinară, care se sancţionează potrivit legislaţiei, inclusiv Regulamentul de organizare şi funcţionare a Consiliului de supraveghere a activităţii de audit de pe lîngă Ministerul Finanţelor.

5.6. Cheltuielile aferente exercitării controlului extern  al calităţii activităţii de audit (retribuţii, cheltuieli de transport şi cazare etc.) se vor reflecta separat în bugetul Consiliului de supraveghere, iar alocaţiile pentru compensarea acestor cheltuieli nu pot fi folosite în alte scopuri.

5.7. Pîna la 1 ianuarie 2012, lucrările de audit supuse controlului  extern al calităţii activităii de audit vor cuprinde numai auditul rapoartelor financiare.
5.8. Pîna la 1 ianuarie 2012, sancţiunile disciplinare pentru încălcările depistate în cadrul primului control extern al calităţii activităţii de audit  se vor aplica doar pentru refuzul sau eschivarea de la controlul extern al calităţii, precum şi pentru neprezentarea documentelor necesare sau neîndeplinirea măsurilor de remediere stabilite în urma acestui control.

